
Z A P I S N I K
11. sjednice Vijeća Mjesnog odbora Novi Retkovec
održane 19. travnja 2022.

u sjedištu Mjesnog odbora, Ulica breza 26
s početkom u 18.00 sati

NAZOČNI ČLANOVI VIJEĆA:

Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić

NENAZOČNI ČLANOVI VIJEĆA:

Elizabeta Gegić
OSTALI NAZOČNI:

Ankica Pejčinović - Penava
Predsjedava Ivana Ljubić, predsjednica Vijeća.

Zapisnik vodi Ivana Ljubić.


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 9. sjednice Vijeća, održane 28. veljače 2022., bez izmjena

Na prijedlog predsjednice  Vijeće jednoglasno utvrđuje

D N E V N I   R E D:
1. Odluka o izmjenama i dopunama Odluke o komunalnom redu – mišljenje, traži se
2. Prijedlog zaključka o prijedlogu uređenja prilaza na području „montažnog naselja“ MO Novi Retkovec

3. Očitovanje o interesu z.k.č.br.3229/8, z.k.č.br.3229/2 i z.k.č.br.3231/17, sve k.o. Resnik – donošenje zaključka
4. Postavljanje znaka zabrane prometa kamionima – teretnim vozilima ulicom Aleja javora
5. Zahtjev za jednokratno korištenje prostora Maja Perčić – donošenje zaključka
6. Nacrt prijedloga Odluke o izmjenama i dopunama Odluke davanju u zakup i na drugo korištenje površina javne namjene - mišljenje

7. Aktualna komunalna problematika
8. Pitanja, prijedlozi i obavijesti.
Ad 1. Odluka o izmjenama i dopunama Odluke o komunalnom redu – mišljenje, traži se

Članovi Vijeća primili su pisani materijal uz poziv.


U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.

Vijeće jednoglasno donosi

Z A K L J U Č A K
o Nacrtu prijedloga Odluke o izmjenama i dopunama Odluke o komunalnom redu
1. Vijeće Mjesnog odbora Novi Retkovec razmotrilo je Nacrt prijedloga Odluke o izmjenama i dopunama Odluke o komunalnom redu, te na isti nema primjedbi i prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 2 Prijedlog zaključka o prijedlogu uređenja prilaza na području „montažnog naselja“ MO Novi Retkovec

Članovi Vijeća primili su pisani materijal uz poziv.


U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.


Vijeće jednoglasno donosi

Z A K LJ U Č A K

o prijedlogu uređenja prilaza na području 

„montažnog naselja“ MO Novi Retkovec

1. Prilazni putevi su nastali prilikom uređenja „montažnog naselja“ nakon prirodne katastrofe (poplave) u Zagrebu davne 1964. Naselje Novi Retkovec nastalo je kao naselje montažnih kuća koje je država podigla za pogođene poplavom. Obzirom da do danas prilazi unutar naselja nisu uređivani, a isti su dotrajali i puni udarnih rupa,Vijeće učestalo dobiva pritužbe, zahtjeve i upite građana kojim traže sanaciju, odnosno uređivanje prilaza na navedenom području. Isto tako građani se žale na narušenu kvalitetu života, pogotovo građani starije dobi i djeca, budući da je dosta građana zbog padova i prijeloma ekstremiteta zatražilo bolničko liječenje. Vijeće zahtjev građana smatra opravdanim te je suglasno s tim.

2. Uvidom na terenu utvrđeno je da su prilazi različitih gabarita, stoga Vijeće predlaže da nadležni gradski ured izradi idejni projekt za provedbu zahvata u prostoru, kako bi sukladno izrađenim idejnim rješenjem pokrenuo postupak uređenja svih prilaza na području „montažnog naselja“  MO Novi Retkovec.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Očitovanje o interesu z.k.č.br.3229/8, z.k.č.br.3229/2 i z.k.č.br.3231/17, sve k.o. Resnik – donošenje zaključka

Članovi Vijeća primili su pisani materijal uz poziv.

U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.


Vijeće jednoglasno donosi
Z A K LJ U Č A K

 očitovanje o interesu z.k.č.br.3229/8, z.k.č.br.3229/2 i z.k.č.br.3231/17, 

sve k.o. Resnik

1. Razmotren je dopis Gradskog ureda za upravljanje imovinom Grada Zagreba kojim se traži  očitovanje o interesu – kupoprodaji zemljišta, z.k.č.br.3229/8, z.k.č.br.3229/2 i z.k.č.br.3231/17, sve k.o. Resnik
2. Vijeće Mjesnog odbora Novi Retkovec smatra da predmetne čestice trebaju ostati u vlasništvu grada Zagreba kao zelena površina, te se  protive  prodaji zemljišta.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
Ad 4. Postavljanje znaka zabrane prometa kamionima – teretnim vozilima ulicom Aleja javora

Članovi Vijeća primili su pisani materijal uz poziv.


U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.

Vijeće jednoglasno donosi

Z A K L J U Č A K

o postavljanju znaka zabrane prometa kamionima – teretnim vozilima  Alejom javora
1. Vijeće Mjesnog odbora Novi Retkovec smatra opravdanim i nužno potrebnim da se postavi znak zabrane prometa kamiona sa prikolicama i šlepera, odnosno mase veće od 7,5 T u Aleji javora, uz izuzetak za dostavna vozila.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad. 5. Zahtjev za jednokratno korištenje prostora Maja Perčić – donošenje zaključka

Članovi Vijeća primili su pisani materijal uz poziv.

U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.

Vijeće jednoglasno donosi

Z A K LJ U Č A K
 o jednokratnom korištenju prostora objekta mjesne samouprave

Novi Retkovec, Aleja javora 23.

1. Maja Perčić Zagreb, Ulica trešanja 36c, odobrava se jednokratno korištenje prostora (dvorana) u objektu Mjesnog odbora Novi Retkovec, Aleja javora 23, u terminu         21. svibnja 2022. od 13,00 do 18,00 sati.

2. Prostor iz točke 1. ovog Zaključka, koristit će Maja Perčić, za obiteljsku proslavu  uz naknadu od ​​​0,60 kn po 1m², te se određuje naknada od 90,00 kuna bez PDV-a, 112,50 kn s PDV-om koju je korisnik dužan platiti na račun Proračuna Grada Zagreba.

3. Maja Perčić, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom
Ad 6. Odluka o izmjenama i dopunama Odluke o komunalnom redu – mišljenje, traži se
         Članovi Vijeća primili su pisani materijal uz poziv.


U raspravi sudjeluju: Marija Klarić, Igor Vukmirović, Asmirka Belošević, Bruno Krehula, Zrinka Lovrić, Danica Plečko, Dražen Rakitničan i Ivana Ljubić.


Vijeće jednoglasno donosi

Z A K L J U Č A K
o Nacrtu prijedloga Odluke o izmjenama i dopunama Odluke davanju u zakup i na drugo korištenje površina javne namjene

1. Vijeće Mjesnog odbora Novi Retkovec razmotrilo je, Nacrt prijedloga Odluke o izmjenama i dopunama Odluke davanju u zakup i na drugo korištenje površina javne namjene te na isti nema primjedbi i prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 7. - Pitanja, prijedlozi i obavijesti
1. Predsjednica obavještava članove Vijeća o prenamjeni prostora Mjesnog odbora Novi Retkovec u vrtić od strane grada Zagreba. Vijećnici su dobili na mail kojim se izražava namjera prenamjene.

Dio Vijećnika  Mjesnog odbora Novi Retkovec izrazili su zabrinutost radi prenamjene zgrade mjesnog odbora u Ulici Breza 26. smatraju da je prostor nužan za organizacije i udruge koji djeluju u Novom Retkovcu, posebno udrugu umirovljenika, te da ostali prostori koji su na raspolaganju ne zadovoljavaju tim potrebama. Stoga vijećnici upućuju prigovor na namjeru grada Zagreba da se taj prostor pretvori u vrtić.
2. Predsjednica obavještava članove Vijeća o odbijanju izgradnje stajališta i ugibališta u Čulinečkoj ulici kod spoja s ulicom Dubrava.
Vijećnici  Mjesnog odbora Novi Retkovec traže izgradnju samo nadstrešnice na istoj lokaciji.

3. Predsjednica obavještava članove Vijeća o prijedlogu izrade prometne studije za područje Gradske četvrti Donja Dubrava
Vijećnici  Mjesnog odbora Novi Retkovec mole da se uzme u obzir da je za Novi Retkovec napravljena i čeka odobrenja od nadležnog gradskog ureda.
4. Predsjednica obavještava članove Vijeća o prijedlogu postavljanja Viktorija zdenaca u Park sitnice
Vijećnici  Mjesnog odbora Novi Retkovec s slažu s izgradnjom Viktorija zdenca.


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Marija Klarić
	Traži se popis svih prostora u vlasništvu grada Zagreba na području MO Novi Retkovec.

	Zrinka Lovrić
	Traži se žurno popis skloništa i tko je zadužen za održavanje istih.


Dovršeno u 20 sati.
KLASA:024-08/22-003/777
URBROJ:251-13-11-4-22-2
Zagreb,  19. travnja 2022.

Zapisnik sastavila: 

                                    Vijeća Mjesnog odbora

Ivana Ljubić

         Ivana Ljubić

